<classify> BODI ya Usajili wa Wakandarasi CRB nchini, imezifutia usajili Kampuni 209 za ujenzi zilizokuwa zikifanya shughuli za majenzi nchini.Bodi hiyo imetoa tangazo jana katika vyombo vya habari, ambapo limeziorodhesha kampuni hizo na kueleza kuwa hazitakiwi kujihusisha tena na shughuli yoyote ya ujenzi.Kampuni hizo 209 zote ni zile za wazawa huku kampuni za kigeni zenyewe, majina yao yatatolewa leo, ambapo pia ufafanuzi wa kina wa sababu hasa za kuzifuta, hatma ya miradi iliyokuwa ikisimamiwa na kampuni hizo na masuala mengine ya undani kuhusu kufutwa kwake.Tangazo hilo la jana lilitaja sababu mojawapo ya kuzifutia usajili kampuni hizo kuwa ni kushindwa kuendana na vigezo vya Bodi, huku likinakiri vifungu vya Sheria ya Wakandarasi ya mwaka 1997 iliyofanyiwa Marekebisho mwaka 2002, vinavyoipa nguvu Bodi kuchukua hatua iliyochukua. Vifungu hivyo ni 131bc na d na 151 c.Kifungu 131 b c na d cha sheria hiyo kinaipa nguvu Bodi ya kumfuta mkandarasi aliyesajiliwa katika Daftari la Msajili, endapo atashindwa kulipia ada ya leseni kwa miaka miwili mfululizo au kushindwa kukidhi masharti ya fani, kama yalivyoelekezwa na Bodi.Mkandarasi akifutiwa leseni, anapaswa kurejesha kwenye ofisi za Bodi cheti alichopewa.Hakuna mtu yoyote ambaye atapaswa kufanya naye kazi na mkandarasi huyo hatatakiwa kujihusisha tena na kazi za ukandarasi hadi pale Bodi itakapoamua upya.Nacho Kifungu cha 151 c cha sheria hiyo kinaeleza kuwa Bodi inaweza kumsimamisha mkandarasi aliyesajiliwa, kama atatenda kosa na kuhukumiwa chini ya sheria hiyo, Au kama atapatikana na kosa linalohusu kudhalilisha au kwenda kinyume na fani; Au kama atakiuka sheria ndogo na miongozo ya Bodi.Mwezi Mei mwaka huu CRB ilianzisha operesheni ya kusaka wakandarasi wasiokuwa makini na kazi zao. Lakini, pia mwezi uliopita Rais John Magufuli alifungua mkutano wa siku mbili, ulioshirikisha wakandarasi na wahandisi ulioenda sambamba na Maonesho ya Teknolojia za Ujenzi.Katika mkutano huo, Rais aliagiza CRB kuwachukulia hatua za kinidhamu wakandarasi wababaishaji.Mkutano huo uliandaliwa kwa ushirikiano na CRB, Bodi ya Usajili wa Wahandisi ERB, Bodi ya Usajili wa Wabunifu wa Majengo na Wakadiriaji MajenziAQRB.  <topic>: kitaifa 